Martin Harnik

Martin Harnik (sündinud 10. juunil 1987 Hamburgis) on Saksamaalt pärit jalgpallur, kes mängib Saksamaa tugevuselt viienda liiga klubis TuS Dassendorf ründaja ja ründava poolkaitsjana.

Aastatel 2007–2017 oli ta Austria jalgpallikoondise liige, debüteerides 22. augustil 2007 Viinis peetud kohtumisel Tšehhi rahvusmeeskonnaga. Sama mängu 78. minutil lõi ta ka oma rahvusvahelise karjääri esimese värava, viigistades kohtumise tulemusega 1:1.

Ta on 1,85 m pikkune ja kaalub 72 kg.

Elulugu

Martin Harnik sündis Saksamaal Hamburgis sakslasest ema ja austerlasest isa pojana ega ole kunagi püsivalt Austrias elanud. Vaatamata sellele otsustas ta siduda oma rahvusvahelise karjääri just Austria, mitte Saksamaa jalgpallikoondisega.

Jalgpalli hakkas ta mängima viieaastaselt 1992. aastal Hamburgi spordiklubi TSV Kirchwerder lastemeeskonnas, kus mängisid juba tema vanemad vennad Jan ja Heiko. Paralleelselt mängis ta ka tennist, kuid langetas 13-aastaselt valiku jalgpalli kasuks. 2005/2006. aasta hooaja talvevaheajal läks ta üle klubisse Werder Bremen, kus mängib alates 2007. aastast elukutselise mängijana põhikoosseisus. Tema esimene leping Bremeni klubiga kestab 2010. aastani.

Esimene Saksamaa Bundesliga kohtumine toimus Harniki jaoks 25. augustil 2007 Nürnbergi klubi 1. FC Nürnberg vastu. Ta tuli väljakule 61. minutil tehtud vahetuse tulemusel. Sama kohtumise 69. minutil lõi ta ka oma esimese värava Bundesligas, viies Bremen Werderi tulemusega 1:0 võidule.

Harnik osales Austria koondmeeskonna koosseisus ka 2008. aasta Euroopa meistrivõistluste kohtumistes. Enne 16. juunil 2008 toimunud kohtumist Saksamaa meeskonnaga kommenteeris ta 13. juunil antud intervjuus eelseisvat mängu sõnadega: "Sakslased on nüüd korralikult surve all ja teevad oma püksid täis."Ösi-Stürmer Martin Harnik: "DFB-Elf scheißt sich in die Hose" Express.de. 13. juuni 2008We'll Make Germany S*** Their Pants - Harnik. Goal.com. 16. juuni 2008 Austria küll kaotas kohtumise tulemusega 0:1, kuid Harniki sõnade valik leidis laialdast vastukaja.

Klubid

Werder Bremen (2007–2009)
Fortuna Düsseldorf (2009–2010)
VfB Stuttgart (2010–2016)
Hannover 96 (2016–2018)
Werder Bremen (2018–2019)
Hamburger SV (2019–2020)
TuS Dassendorf (2020–)

Viited

Välislingid

Martin Harniki koduleht (saksa keeles)

Kategooria:Saksamaa jalgpallurid
Kategooria:Austria jalgpallurid
Kategooria:Bremeni Werderi mängijad
Kategooria:Düsseldorfi Fortuna mängijad
Kategooria:VfB Stuttgardi mängijad
Kategooria:Hannover 96 jalgpallurid
Kategooria:Hamburger SV mängijad
Kategooria:Bundesliga mängijad
Kategooria:Sündinud 1987